Document ID: 32011R0834

KOMISIJAS REGULA (ES) Nr. 834/2011
(2011. gada 19. augusts)
par I pielikuma grozījumiem Eiropas Parlamenta un Padomes Regulā (EK) Nr. 689/2008 par bīstamo ķīmisko vielu eksportu un importu
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 17. jūnija Regulu (EK) Nr. 689/2008 par bīstamo ķīmisko vielu eksportu un importu (1) un jo īpaši tās 22. panta 4. punktu,
tā kā:
(1)
Ar Regulu (EK) Nr. 689/2008 tiek īstenota Roterdamas Konvencija par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem, kas tika parakstīta 1998. gada 11. septembrī un ko Kopienas vārdā apstiprinājusi Padome ar Lēmumu 2003/106/EK (2).
(2)
Būtu jāizdara grozījumi Regulas (EK) Nr. 689/2008 I pielikumā, lai ņemtu vērā dažas ķīmiskas vielas reglamentējošos pasākumus, kas pieņemti saskaņā ar Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (3), Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (4) un Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (5).
(3)
Etalfluralīns, indoliletiķskābe un tiobenkarbs netika iekļauti kā aktīvās vielas Direktīvas 91/414/EEK I pielikumā; un rezultātā šīs aktīvās vielas ir aizliegts lietot par pesticīdiem, tāpēc tās jāiekļauj ķīmisko vielu sarakstos Regulas (EK) Nr. 689/2008 I pielikuma 1. un 2. daļā.
(4)
Guazatīns netika iekļauts kā aktīvā viela Direktīvas 91/414/EEK I pielikumā, un guazatīns kā guazatīna triacetatāts netika iekļauts kā aktīvā viela Direktīvas 98/8/EK I, IA vai IB pielikumā, tā rezultātā guazatīnu ir aizliegts lietot par pesticīdu, un tāpēc tas jāiekļauj ķīmisko vielu sarakstos Regulas (EK) Nr. 689/2008 I pielikuma 1. un 2. daļā. Guazatīna iekļaušana I pielikumā tika apturēta, jo atbilstīgi 13. pantam Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to aktīvo vielu novērtēšanai, kas iekļautas darba programmā, kura minēta šīs direktīvas 8. panta 2. punktā, bet nav iekļautas I pielikumā (6), tika iesniegts jauns pieteikums par iekļaušanu Direktīvas 91/414/EEK I pielikumā. Pieteikuma iesniedzējs atsauca šo jauno pieteikumu, un tādējādi vairs nav iemesla apturēt iekļaušanu I pielikuma 2. daļā. Tāpēc guazatīns jāiekļauj ķīmisko vielu sarakstā Regulas (EK) Nr. 689/2008 I pielikuma 1. un 2. daļā.
(5)
1,3-dihlorpropēns netika iekļauts kā aktīvā viela Direktīvas 91/414/EEK I pielikumā; un rezultātā 1,3-dihlorpropēnu ir aizliegts lietot par pesticīdu, tāpēc tas jāiekļauj ķīmisko vielu sarakstos Regulas (EK) Nr. 689/2008 I pielikuma 1. un 2. daļā. 1,3-dihlorpropēna iekļaušana I pielikuma 2. daļā tika apturēta, jo atbilstīgi 13. pantam Regulā (EK) Nr. 33/2008 tika iesniegts jauns pieteikums par iekļaušanu Direktīvas 91/414/EEK I pielikumā. Šā jaunā pieteikuma rezultātā atkal tika pieņemts lēmums 1,3-dihlorpropēnu kā aktīvo vielu neiekļaut Direktīvas 91/414/EEK I pielikumā; un rezultātā 1,3-dihlorpropēnu ir joprojām aizliegts lietot par pesticīdu un vairs nav iemesla apturēt tā iekļaušanu I pielikuma 2. daļā. Tāpēc 1,3-dihlorpropēns jāiekļauj ķīmisko vielu sarakstā Regulas (EK) Nr. 689/2008 I pielikuma 2. daļā.
(6)
Haloksifops-P iekļauts kā aktīvā viela Direktīvas 91/414/EK I pielikumā, tā rezultātā haloksifopu-P vairs nav aizliegts lietot par pesticīdu. Tāpēc šī aktīvā viela haloksifops-P jāsvītro no Regulas (EK) Nr. 689/2008 I pielikuma 1. daļas.
(7)
Tāpēc jāizdara attiecīgi Regulas (EK) Nr. 689/2008 I pielikuma grozījumi.
(8)
Lai dalībvalstīm un nozarei būtu pietiekami ilgs laiks šīs regulas īstenošanai, jāatliek tās piemērošana.
(9)
Šajā regulā paredzētie pasākumi ir saskaņā ar atzinumu, ko sniegusi Komiteja, kas izveidota ar Regulas (EK) Nr. 1907/2006 133. pantu,
IR PIEŅĒMUSI ŠO REGULU.
1. pants
Regulas (EK) Nr. 689/2008 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 19. augustā

Labels: 3
6